
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 13T/49/2023 8823010308 20. 05. 2024 Mgr. Anna Monoková ECLI:SK:OSVT:2024:8823010308.4
ROZSUDOK V MENE SLOVENSKEJ REPUBLIKY Okresný súd Vranov nad Topľou samosudkyňou Mgr. Annou Monokovou v trestnej veci proti obžalovanému A. B., nar. XX.X.XXXX vo C. D. E., bytom C. D. E., F. XXXX/XX pre prečin krádeže podľa § 212 ods. 1 písm. b) Trestného zákona formou spolupáchateľstva podľa § 20 Trestného zákona, na hlavnom pojednávaní konanom dňa 20. mája 2024 takto rozhodol: Obžalovaný A. B., nar. XX.X.XXXX vo C. D. E., bytom C. D. E., F. XXXX/XX uznáva
sa
za
vinného, že
dňa 13.02.2023 v čase od 19:17 hod. do 19:20 hod. po predchádzajúcej vzájomnej dohode s toho času už nebohým F. G., nar. XX.XX.XXXX išli odcudziť plynové fľaše na osobnom motorovom vozidle zn. BMW 520d, evidenčného čísla G. XXX H. hnedej farby, kde po príchode do D. I., okr. Vranov nad Topľou pred potravinami v rodinnom dome č. XXX nacúvali s uvedeným motorovým vozidlom ku kovovej klietke slúžiacej na uskladnenie plynových fliaš, kde A. B. stál pred vozidlom a predstieral poruchu auta a nebohý F. G. nezisteným predmetom a spôsobom odstránil visiaci zámok na kovovej klietke a odcudzil z nej 2 ks 10 kg plynových fliaš, ktoré naložil do kufra auta a tam ich pri krádeži vyrušil majiteľ potravín a tak obaja rýchlo nasadli do auta a odišli z miesta preč a týmto svojím konaním spôsobili pre poškodeného F. H., nar. XX.XX.XXXX, bytom D. I. J. XXX, K. C. D. E., L.: XX XXX XXX škodu krádežou 20 kg plynu a visiaceho zámku vo výške 59 eur a pre spoločnosť Probugas a. s., Nám. 1. mája č. 18, 811 06 Bratislava, IČO: 47 695 421 spôsobili odcudzením 2 ks 10 kg plynových fliaš škodu vo výške 90 eur, teda spoločným konaním prisvojil si cudziu vec tým, že sa jej zmocnil a čin spáchal vlámaním tým spáchal prečin krádeže podľa § 212 ods. 1 písm. b) Trestného zákona formou spolupáchateľstva podľa § 20 Trestného zákona za to mu
ukladá
podľa § 212 ods. 1 Trestného zákona, § 38 ods. 3 Trestného zákona, § 36 písm. l), písm. k) Trestného zákona, § 37 písm. m) Trestného zákona, § 54 Trestného zákona trest povinnej práce vo výmere 250 ( dvestopäťdesiat ) hodín.
odôvodnenie: Prokurátorka Okresnej prokuratúry Vranov nad Topľou podala na obžalovaného A. B. (ďalej len „obžalovaný“) obžalobu pre skutok uvedený vo výroku tohto rozhodnutia, ktorý po právnej stránke kvalifikovala ako prečin krádeže podľa § 212 ods. 1 písm. b) Trestného zákona formou spolupáchateľstva podľa § 20 Trestného zákona. V zmysle § 172 ods. 2 Trestného poriadku ak sa po vyhlásení rozsudku prokurátor aj obvinený vzdali odvolania alebo taký prejav urobili v lehote troch pracovných dní od vyhlásenia rozsudku, môže sa vyhotoviť zjednodušený písomný rozsudok, ktorý neobsahuje odôvodnenie. Ak ide o mladistvého obvineného, takéto vyhlásenie treba vyžiadať aj od zákonného zástupcu a zástupcu orgánu sociálnoprávnej ochrany detí a sociálnej kurately. Tento rozsudok neobsahuje odôvodnenie nakoľko sa obžalovaný aj za osoby oprávnené podať odvolanie v jeho prospech a prokurátorka na hlavnom pojednávaní vykonanom dňa 20.05.2024 po vyhlásení rozsudku výslovne vzdali práva na podanie odvolania. Poučenie: Proti tomuto rozsudku možno podať odvolanie do 15 dní od jeho oznámenia na Okresnom súde vo Vranove nad Topľou. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. Rozsudok môže odvolaním napadnúť prokurátor pre nesprávnosť ktoréhokoľvek výroku, obžalovaný pre nesprávnosť výroku, ktorý sa ho priamo týka, okrem výroku o vine v rozsahu, v ktorom súd prijal jeho vyhlásenie, že je vinný alebo vyhlásenie, že nepopiera spáchanie skutku uvedeného v obžalobe, poškodený pre nesprávnosť výroku o náhrade škody, zúčastnená osoba pre nesprávnosť výroku o zhabaní veci. Osoba oprávnená podať odvolanie proti niektorému výroku rozsudku môže ho napadnúť aj preto, že taký výrok nebol urobený, ako aj pre porušenie ustanovení o konaní, ktoré predchádzalo rozsudku, ak toto porušenie mohlo spôsobiť, že výrok je nesprávny alebo že chýba. Po vyhlásení rozsudku sa môže oprávnená osoba odvolania výslovne vzdať.

Zdroj: KAUZIS.SK – https://www.kauzis.sk/judikatura/r/ECLI:SK:OSVT:2024:8823010308.4 (dáta aktuálne k 13. 11. 2026). Záväzné je znenie zverejnené súdom.




